ફ્રી બ્લડ ડોનેશન, ECGL અને ફિઝિયોથેરપી કૅમ્પ, ફ્રી ચશ્માં અને વ્હીલચૅર, જરૂરિયાતમંદ બાળકોને બુક્સ તેમ જ ફીની વ્યવસ્થા, અનાજવિતરણ જેવી અનેક સેવાપ્રવૃત્તિ સાથે સંકળાયેલા અને સમાજસેવક તરીકે ખ્યાતિ મેળવેલા મેહુલ ગોસાલિયા નૉર્થ મુંબઈ ડિસ્ટિÿક્ટ કૉન્ગ્રેસના જિલ્લા સેક્રેટરી હોવાની સાથે વિવાન મિત્ર મંડળના પ્રમુખ તેમ જ લાયન્સ ક્લબ ઑફ બોરીવલી (વેસ્ટ)ના પ્રમુખ પણ છે. બિલ્ડિંગ કન્વેયન્સ બાબતે તેમના ઇરાદાઓ તો મક્કમ છે જ. એ સાથે જ તેઓ કહે છે, ‘મારી સામાજિક પ્રવૃત્તિઓ જોઈને જ પાર્ટીએ મને ઉમેદવારી આપી છે. સમાજલક્ષી કાર્યોને લીધે લોકોનો મારા પરનો વિશ્વાસ વધ્યો છે અને મને ખાતરી છે કે હું તેમના ભરોસા પર ખરો ઊતરીશ. મારી લોકકલ્યાણની ઇચ્છા વધુ દૃઢ અને મજબૂત બની રહી છે.’